การเจรจาหามาตรการต่อสู้กับภาวะโลกร้อน ในการประชุมเรื่องการเปลี่ยนแปลงสภาพภูมิอากาศ ที่เดนมาร์ก
การประชุมเรื่องการเปลี่ยนแปลงของสภาพภูมิอากาศ ที่กรุงโคเปนเฮเก้น ประเทศเดนมาร์กในวันที่ 2 กำลังจะจบลงแล้ว โดยที่ประชุมได้เน้นย้ำว่า ภาว
การเจรจาหารืออย่างจริงจังเพื่อหามาตรการต่อสู้กับภาวะโลกร้อนระหว่างการประชุมเรื่องการเปลี่ยนแปลงของสภาพภูมิอากาศที่กรุงโคเปนเฮเก้นเริ่มขึ้นแล้วเป้าหมายคือการหาวิธีลดปริมาณก๊าซที่เป็นสาเหตุของปรากฎการณ์เรือนกระจกสนับสนุนการพัฒนาเทคโนโลยีใหม่ๆ ที่ไม่ทำลายสิ่งแวดล้อม ตลอดจนสนับสนุนการเติบโตทางเศรษฐกิจและการลงทุน รวมทั้งช่วยเหลือประเทศกำลังพัฒนาให้ปรับตัวเข้ากับเงื่อนไขใหม่ๆ ด้วย Yvo de Boer เจ้าหน้าที่ระดับสูงด้านสภาพภูมิอากาศขององค์การสหประชาชาติ ย้ำเตือนบรรดาผู้แทนในการประชุมว่า ในช่วงสัปดาห์หน้าจำเป็นต้องมีข้อเสนอที่เข้มแข็งซึ่งสามารถนำไปสู่การ่างข้อตกลงของผลลัพธ์ที่เห็นพ้องร่วมกันได้ องค์การอุตุนิยมวิทยาโลก รายงานว่าทศรรษนี้อาจจะเป็นทศวรรษที่อุณหภูมิโลกสูงขึ้นมากที่สุด และปี 2009คือปีที่มีอากาศร้อนเป็นอันดับ 5 นับตั้งแต่มีการเก็บสถิติมาเมื่อปี 1850 คุณ Michel Jarraud ผอ.องค์การอุตุนิยมวิทยาโลก กล่าวว่า ปีนี้หลายประเทศในโลกมีอุณหภูมิสูงกว่าระดับปกติโดยเฉพาะพื้นที่ส่วนใหญ่ในเอเชียใต้ และอาฟริกากลางซึ่งอุณหภูมิเพิ่มขึ้นสูงสุดอย่างที่ไม่เคยเกิดขึ้นมาก่อน นักวิทยาศาสตร์ส่วนใหญ่เชื่อว่า สาเหตุสำคัญของภาวะโลกร้อนคือการกระทำของมนุษย์โดยเฉพาะการใช้เชื้อเพลิงฟอสซิล และการตัดไม้ทำลายป่า แต่ก็มีหลายคนที่เชื่อว่าภาวะโลกร้อนคือส่วนหนึ่งของวงจรการเปลี่ยนแปลงสภาพภูมิอากาศตามธรรมชาติ ที่กรุงโคเปนเฮเก้นผู้เข้าร่วมประชุมกำลังพยายามคิดหาวิธี ที่ประชาชนและรัฐบาลประเทศต่างๆสามารถทำได้เพื่อช่วยลดปริมาณก๊าซที่เป็นสาเหตุของปรากฎการเรือนกระจกบรรดานักวิทยาศาสตร์ระบุว่า จำเป็นต้องลดปริมาณก๊าซดังกล่าวให้ได้ราว 25-40%เพื่อควบคุมภาวะโลกร้อน เวลานี้ทั้งสหภาพยุโรป จีนและอินเดีย ต่างให้คำมั่นว่าจะลดปริมาณก๊าซคาร์บอนให้ถึงระดับที่นักวิทยาศาสตร์แนะนำในขณะที่สหรัฐยังคงรอการอนุมัติเรื่องนี้จากรัฐสภาอเมริกัน และเมื่อวานนี้ที่กรุงวอชิงตันสำนักงานปกป้องสิ่งแวดล้อมของสหรัฐหรือ EPA มีคำแถลงว่าก๊าซที่เป็นสาเหตุของปรากฎการณ์เรือนกระจกนั้น คือภัยคุกคามสุขภาพและสวัสดิภาพของประชาชนอเมริกันซึ่งคำแถลงนี้เป็นการปูทางให้ EPA สามารถกำหนดกฎเกณฑ์เพื่อควบคุมปริมาณก๊าซคาร์บอนได้หากรัฐสภาสหรัฐไม่อนุมัติตามข้อเสนอของรัฐบาลชุดประธานาธิบดีโอบาม่าข่าวนี้ถือเป็นข่าวดีของผู้ร่วมประชุมที่กรุงโคเปนเฮเก้น อย่างไรก็ตาม คุณ Damon Moglen ผอ.โครงการต่อสู้ภาวะโลกร้อนขององค์กรด้านสิ่งแวดล้อม Greenpeace บอกว่านี่เป็นเพียงก้าวแรกเท่านั้น คุณ Moglen กล่าวกับวีโอเอว่านี่เป็นก้าวแรกที่สำคัญ แต่ก็ยังต้องการเห็น EPA เข้ามาจัดการควบคุมปริมาณก๊าซที่เป็นสาเหตุของปรากฎการณ์เรือนกระจกในทันทีรวมทั้งต้องการให้มีมาตรการที่แข็งกร้าวในการควบคุมก๊าซดังกล่าวด้วย คุณMoglen ยังบอกด้วยว่า คำแถลงของ EPAนั้นอาจถูกมองว่าเป็นท่าทีทางการเมืองได้ นอกเสียจากว่า สหรัฐจะยื่นข้อเสนอลดปริมาณก๊าซคาร์บอนในระดับที่สูงขึ้นและว่าประธานาธิบดีโอบาม่า ควรรับบทบาทนำในการแก้ไขปัญหาภาวะโลกร้อนในช่วงที่ผู้นำสหรัฐจะเดินทางมาร่วมประชุมที่กรุงโคเปนเฮเก้นในสัปดาห์หน้า